Vjekoslav Rukljač

**Vjekoslav Rukljač** (Poznanovec, 9. ožujka 1916. – Zagreb, 24. travnja 1997.) je bio hrvatski slikar i kipar.

## Biografija

Akademski kipar, prof. Vjekoslav Rukljač rodio se 09.ožujka 1916. u Poznanovcu u Hrvatskom zagorju. Slavnu zagrebačku Obrtnu školu, smjer kiparstva, upisuje 1928., u 13-oj g života, kao izričito rijedak talent. Maturira 1932. u 16-oj godini. Nakon mature nastavlja dvogodišnju specijalku kod dvojca Ivanović – Hotko pri Obrtnoj školi u Zagrebu.

Upisuje se na odjel kiparstva 3. listopada 1937. na Akademiji likovnih umjetnosti u Zagrebu, u klasi Frane Kršinića, Roberta Frangeš-Mihanovića i Ive Kerdića. Glavni profesor mu je prof. Kršinić, ali uči usporedo kod sve trojice. 

### Drugi svjetski rat

Od jeseni 1941. do odlaska u partizane 1944., polaznik je kiparske specijalke prof. Frana Kršinića.

### Period SFRJ

Od 1. rujna 1945. do 1948. profesor je na ll industrijskoj školi u Zagrebu, nekadašnjoj Obrtnoj školi i budućoj Školi primijenjene umjetnosti. 1948. postaje asistent na ALU u Zagrebu, a od 1950. docent, te od 1956. izvanredni i redoviti profesor na ALU punih 30 godina do umirovljenja 1986. U tom periodu dva puta je biran za dekana. Nakon 38 godina profesorskog rada i djelovanja bio je neposredno zaslužni profesor kolega dobrog dijela plejade prvaka današnjeg hrvatskog kiparstva.

Dobitnik je, 1970., Spomen-medalje Općeg sabora grada Zagreba za dugogodišnji umjetnički doprinos Zagrebu.
Nakon umirovljenja ostao je aktivno raditi i stvarati u svom atelijeru na ALU sve do svoje smrti 24. travnja 1997. godine.

### Izložbe
### Samostalne izložbe

* 1965. Beč, Galerie Junge Generation (20 skulptura, 1947. – 1965.)
* 1981. Zabok, „Regeneracija“ (10 skulptura, 1963. – 1980.)
* 1991. Zagreb, Umjetnički paviljon ciklus Femina nuda (42 skulpture 1947. – 1991.)

### Skupne izložbe
* 1944. Topusko
* 1946. Zagreb
* 1947. Zagreb
* 1947./48. Zagreb
* 1949. Ljubljana, Zagreb (dvije izložbe), Beograd
* 1950. Zagreb
* 1951. Zagreb, Rijeka, Cetinje, Sarajevo
* 1952. Krapina
* 1953. Zagreb (četiri izložbe), Samobor, Novi Sad
* 1954. Skopje, Zadar
* 1955. Zagreb, Rijeka
* 1956. Dubrovnik, Varaždin
* 1957. Varaždin, Čakovec
* 1959. Dubrovnik
* 1959./60. Zagreb
* 1961. Zagreb, Osijek, Sarajevo, Doboj, Zenica
* 1962. Varaždin, Čakovec
* 1963. Zagreb, Varaždin
* 1964. Zagreb, Beograd, Varaždin
* 1965. Varaždin
* 1966. Zagreb (tri izložbe), Sarajevo, Banja Luka,Beč,Varaždin, Čakovec
* 1967./68. Beograd, Dubrovnik, Sarajevo, Ljubljana,Zagreb, Varaždin, Tuzla
* 1968. Kutina
* 1969. Makarska
* 1974. Zagreb
* 1975. Zagreb, Beograd
* 1977. Zagreb
* 1979. Zagreb, Ivanić-Grad, Varaždin, Čakovec
* 1980. Zagreb
* 1981. Varšava, Zagreb
* 1982. Zagreb (dvije izložbe)
* 1984/85. Zagreb
* 1986. Pula
### Djela na otvorenom

***Istjerivanje okupatora** brončani reljef 1,50 x 1,00 m, Trg Eugena Kvaternika (Trg oslobođenja) Čakovec, 1948. 
***Pobjednici** monumentalna brončana skulptura (šest osoba), Špiranec brijeg, Bedekovčina, 1976.
***Zanjihana** ženski akt, aluminijski odljev ispred športske dvorane postavljen prigodom 90.-te godišnjice njegovog rođenja, Bedekovčina, 2006.
* *Krapina* brončana skulptura

## Izvori
### Bibliografija
Mario Šestak: Spomenici partizanskim borcima, civilnim žrtvama i žrtvama holokausta u vrijeme Drugog svjetskog rata u Međimurju, Međimurje u drugom svjetskom ratu, Zbornik radova, Čakovec 2007.,

Željko Bajza: Po dragome kraju - vodić po području općine Zabok, Kaj 1/1980.

### Bilješke